text: Spania er sterkasta mótstøðuliðið hjá báðum føroysku ungdómslandsliðunum, sum í summar skulu royna at spæla seg til størri kappingar.
text: #000002
text: Lutakast hevur í dag verið um bólkabýtið til EHF Championship-kappingarnar í summar. Seinastu árini hava føroysk ungdómslandslið við dreingjum og gentum luttikið til hesar kappingarnar, men av tí at føroyska U19-landsliðið í august 2021 - við Eliasi Ellefsen á Skipagøtu, Hákuni West av Teigum, Paula Mittún og Paula Jacobsen á odda - vann EHF Championship kapping í Bulgaria, er tað ikki so í ár.Gullið í Bulgaria hevði við sær, at tann árgangurin slapp við til U20-EM í fjør, og at Føroyar eisini vóru umboðaðar til U18 EM. Úrslitini har vóru so mikið góð - bæði liðini endaðu í topp 10 - at Føroyar í ár eru við til HM endaspælið fyri U21 og HM fyri 2019.Harvið snýr tað seg um ungu kvinnurnar í EHF Championship í ár, og Hondbóltssamband Føroya skrivar í dag, at bæði liðini hava fingið ein spennandi bólk, har okkara hava møguleikar. Liðini spæla um at vinna seg víðari til EM og HM.Eftir síðsta HM-dystin fyri U18-kvinnur í fjør. Tær í 2004 og 2005-árganginum høvdu vunnið sær rættin at verið har og stóðu seg væl: Føroyar endaðu nummar 19 av 32 liðum. Hesar hava í ár aldur til U19-landsliðið (Mynd: Hondbóltssamband Føroya)
text: #000004
text: Spania er á pappírinum sterkasta mótstøðuliðið hjá bæði U19 og U17 í bólkaspælinum. Ovastu tvey liðini úr bólkunum møtast í hálvfinalum og vinnararnir av hesum dystunum í finaluni. Tað snýr seg um at koma víðari fyri at framhaldandi hava møguleika at fáa EM og HM-pláss.Tær sum nú eru í árgangunum, sum svarar til U19, royndu seg síðsta summar í U18 HM-endaspæli. Hetta plássið kom í hús, tí ungu kvinnurnar á summri 2021 vóru millum hálvfinaluliðini í EHF Championship, tá tær spældu á U17-landsliðnum.
text: #000005
text: Kvinnurnar komnar uppá pláss í Kýpros
text: #000010